Beredskabscenter Aalborg måtte fredag formiddag træde til ved en lidt anderledes opgave end normalt. Klokken 08.48 blev de kontaktet, da en kvinde var faldet ned i en madcontainer på Carit Etlars Gade i Aalborg. - Kvinden bliver hurtigt reddet op, og hun slipper uden skrammer, siger Bruno Brix, der er vagtchef ved Nordjyllands Politi. Hun faldt i containeren, da hun gik oven på den.

Opsummering:
En kvinde blev fredag formiddag reddet op af container med mad.